SET ปิดบวก 5 จุด นลท.จับตาตัวเลข “PCE” สหรัฐ-MSCI เพิ่มน้ำหนักหุ้นไทย
SET ปิดบวก 5 จุด นลท.จับตาตัวเลข “PCE” สหรัฐ คืนนี้ และการเพิ่มน้ำหนักการลงทุนตลาดหุ้นไทยของ MSCI ที่จะมีผล 31 พ.ค.นี้
SET ปิดบวก 5 จุด นลท.จับตาตัวเลข “PCE” สหรัฐ คืนนี้ และการเพิ่มน้ำหนักการลงทุนตลาดหุ้นไทยของ MSCI ที่จะมีผล 31 พ.ค.นี้
27 พ.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ อิงทางแดนบวกตามตลาดหุ้นต่างประเทศ หลังจากรายงานการประชุมของธนาคารกลางสหรัฐ (เฟด) สอดคล้องกับตลาดคาดการณ์ว่าเฟดจะขึ้นดอกเบี้ย 0.50% ในการประชุมเดือนมิ.ย.และก.ค. ขณะเดียวกันนักลงทุนยังจับตาดัชนีราคาการใช้จ่ายเพื่อการบริโภคส่วนบุคคล (PCE) เดือนเม.ย.ของสหรัฐค่ำนี้ โดยตลาดคาด เพิ่มขึ้น 0.30% จากเดือนก่อนหน้า และเพิ่มขึ้น 4.90% จากงวดเดียวกันของปีก่อน
สำหรับแนวโน้มสัปดาห์หน้าขึ้นกับตัวเลข PCE คืนนี้ หากออกมาสูงกว่าคาดจะกดดันดัชนีให้ปรับตัวลงได้อีกครั้ง ให้แนวรับที่ 1,610-1,620 จุด และแนวต้าน 1,654-1,666 จุด
นอกจากนั้น ยังต้องให้ติดตามการประชุมสุดยอดของสมาชิกสหภาพยุโรป (EU) เกี่ยวกับการคว่ำบาตรการนำเข้าน้ำมันจากรัสเซียในวันที่ 30-31 พ.ค., การประชุมรัฐสภาของไทย และการเพิ่มน้ำหนักการลงทุนตลาดหุ้นไทยของ MSCI ที่จะมีผล 31 พ.ค.นี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,487.30 ล้านบาท ปิดที่ 165.50 บาท เพิ่มขึ้น 5.50 บาท
AOT มูลค่าการซื้อขาย 2,519.49 ล้านบาท ปิดที่ 69.00 บาท ลดลง 0.75 บาท
KBANK มูลค่าการซื้อขาย 1,898.46 ล้านบาท ปิดที่ 146.50 บาท เพิ่มขึ้น 2.00 บาท
ADVANC มูลค่าการซื้อขาย 1,826.50 ล้านบาท ปิดที่ 218.00 บาท ลดลง 4.00 บาท
BDMS มูลค่าการซื้อขาย 1,663.28 ล้านบาท ปิดที่ 25.50 บาท ลดลง 0.50 บาท